**CEZ MIRRI SR: xx/2022**

**Zmluva o poskytnutí služieb**

uzatvorená podľa ustanovení § 269 ods.2. zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“)

(ďalej len „**zmluva**“)

medzi zmluvnými stranami:

**Objednávateľ**

Názov: **Ministerstvo investícií, regionálneho rozvoja
a informatizácie Slovenskej republiky**

Sídlo: Tower 115

 Pribinova 4195/25

 811 09 Bratislava

 Slovenská republika

IČO: 50349287

DIČ: 2120287004

Bankové spojenie: Štátna pokladnica, Bratislava

IBAN: SK52 8180 0000 0070 0055 7142

 SK30 8180 0000 0070 0055 7150

V zastúpení: Mgr. Art. Veronika Remišová, ArtD., MA

podpredsedníčka vlády a ministerka investícií, regionálneho rozvoja a informatizácie Slovenskej republiky

Zástupca na rokovanie: Ing. Michal Blaško

Tel. : +421 918 892 351

(ďalej ako „**Objednávateľ**“)

a

**Poskytovateľ**

Obchodné meno:

Sídlo:

IČO:

DIČ:

IČ DPH:

Bankové spojenie:

IBAN:

V zastúpení:

Zapísaný:

Zástupca na rokovanie:

(ďalej ako „**Poskytovateľ**“)

(objednávateľ a poskytovateľ ďalej jednotlivo aj ako „**zmluvná strana**“ a spoločne len „**zmluvné strany**”)

Preambula

Zmluvné strany uzatvárajú túto zmluvu ako výsledok verejného obstarávania na predmet zákazky „Zabezpečenie služieb prenájmu priestorov, cateringu a organizačného a technického zabezpečenia konferencie - 11. výročné fórum dunajskej stratégie“, ktorú realizoval objednávateľ postupom zadávania zákazky nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) a uzatvára sa s Poskytovateľom ako s úspešným uchádzačom vo verejnom obstarávaní.

Článok I

Predmet zmluvy

1. Predmetom tejto zmluvy je:
2. úprava práv a povinností zmluvných strán v súvislosti s poskytnutím služieb, ktoré sú špecifikované v odseku 2 tohto článku zmluvy,
3. záväzok Poskytovateľa komplexne poskytnúť a zabezpečiť služby uvedené v Prílohe č. 1 Objednávateľovi,
4. záväzok Objednávateľa riadne poskytnuté služby od Poskytovateľa prevziať a zaplatiť cenu v zmysle článku VII ods. 1 tejto zmluvy,
5. úprava práv a povinností zmluvných strán v súvislosti s vytvorením a šírením diela, ktoré bude poskytované v rámci plnenia poskytovaných služieb v zmysle Prílohy č. 1 - Opis predmetu zákazky.
6. Na účely tejto zmluvy sa službami rozumie:
7. poskytnúť prenájom konferenčných priestorov na jednu (1) konferenciu,
8. poskytnúť cateringové služby na jednu (1) konferenciu,
9. poskytnúť organizačné a technické služby na jednu (1) konferenciu,
10. technické zabezpečenie služieb živého prenosu a kamerová technika na jednu (1) konferenciu,
11. zabezpečenie služieb odborných zamestnancov na jednu (1) konferenciu,
12. zabezpečenie licencie pre vhodnú online platformu pre hybridné podujatie na jednu (1) konferenciu,
13. organizačné a technické zabezpečenie funkcionalít vybranej online platformy pre hybridné podujatia (pred podujatím, počas podujatia, po ukončení podujatia) na jednu (1) konferenciu,
14. služby koordinátora podujatia pre technickú a organizačnú časť na jednu (1) konferenciu,
15. zabezpečenie všetkých potrebných licencií a povolení vyplývajúcich z platných právnych predpisov, z autorských práv tretích osôb a zo zmluvy pre jednu (1) konferenciu.

pričom predmet zmluvy je bližšie špecifikovaný v Prílohe č. 1 - Opis predmetu zákazky: „Zabezpečenie služieb prenájmu priestorov, cateringu a organizačného a technického zabezpečenia konferencie - 11. výročné fórum dunajskej stratégie“, ktorá je neoddeliteľnou súčasťou tejto zmluvy.

(ďalej spolu len „**služby**“ alebo „**predmet zmluvy**“).

Článok II

Miesto, čas a spôsob plnenia

1. Poskytovateľ sa zaväzuje v lehote 15 kalendárnych dní odo dňa nadobudnutia účinnosti tejto zmluvy odovzdať Objednávateľovi na schválenie návrh harmonogramu postupu prác súvisiacich s poskytovanými službami (ďalej len „**harmonogram**“).
2. Objednávateľ sa zaväzuje predmetný návrh harmonogramu v lehote 5 pracovných dní odo dňa jeho predloženia schváliť alebo uplatniť voči nemu písomne pripomienky, ktoré je Poskytovateľ povinný akceptovať a zapracovať v lehote 3 pracovných dní. Po zapracovaní pripomienok je Poskytovateľ povinný harmonogram opätovne predložiť objednávateľovi na schválenie do 5 pracovných dní. Tento postup sa bude opakovať kým nedôjde k schváleniu predloženého harmonogramu Objednávateľom.
3. Zmluvné strany sa dohodli, že vzhľadom na povahu služieb, schválenie návrhu harmonogramu nemá vplyv na možnosť jeho zmeny na základe dohody zmluvných strán kedykoľvek počas účinnosti tejto zmluvy.
4. Poskytovateľ sa zaväzuje poskytnúť predmet zmluvy v súlade s Prílohou č. 1 Opis predmetu zákazky tejto zmluvy nasledovne:
5. 18.10. - 20.10.2022: 11. Výročné fórum Stratégie EÚ pre dunajský región;
6. Miestom realizácie predmetu zmluvy sú ADRESA KONANIA KONFERENCIE v meste Košice.
7. Poskytovateľ odovzdá predmet zmluvy Objednávateľovi a Objednávateľ prevezme od Poskytovateľa služby na základe preberacieho protokolu o odovzdaní a prevzatí služieb, ktorý musí byť podpísaný oprávnenými osobami oboch zmluvných strán, a to najneskôr deň nasledujúci po dni uvedenom v článku 2. bod 4. tejto zmluvy.
8. Oprávnenými osobami sú:
9. za Objednávateľa (titul, meno, priezvisko) je: Ing. Michal Blaško
10. za Poskytovateľa (titul, meno, priezvisko) je: titul Meno Priezvisko
11. Objednávateľ si vyhradzuje právo na neschválenie prevzatia poskytovaných služieb, ak sú poskytnuté ako vadné alebo nedokončené.
12. V prípade, že sú služby poskytnuté s omeškaním si Objednávateľ vyhradzuje právo na jednostranné odstúpenie od zmluvy.
13. Vzor preberacieho protokolu tvorí Prílohu č. 2 tejto zmluvy a je jej neoddeliteľnou súčasťou.

Článok III

Povinnosti a zodpovednosť Poskytovateľa

1. Poskytovateľ sa zaväzuje poskytovať služby Objednávateľovi riadne a včas, s odbornou starostlivosťou, v rámci predmetu zmluvy špecifikovanom v článku I tejto zmluvy a Prílohe č. 1 Opis predmetu zákazky a v súlade s ďalšími zmluvnými podmienkami na základe písomných alebo elektronických požiadaviek Objednávateľa.
2. Poskytovateľ sa zaväzuje odpovedať na Objednávateľom zaslanú požiadavku do 24 hodín odo dňa zaslania požiadavky a dohodnúť spôsob a čas riešenia požiadavky s Objednávateľom prostredníctvom koordinátora podujatia pre organizačnú časť.
3. V prípade, ak Objednávateľ písomne alebo ústne oznámi Poskytovateľovi nedostatky poskytovaných služieb, Poskytovateľ sa zaväzuje odstrániť tieto nedostatky bezodkladne od ich oznámenia.
4. Poskytovateľ je povinný písomne oznámiť Objednávateľovi všetky okolnosti, ktoré zistil pri plnení predmetu zmluvy a ktoré môžu mať vplyv na zmenu pokynov Objednávateľa týkajúcich sa účelu sledovaného zmluvou alebo sú podľa názoru Poskytovateľa nevyhnutné na riadne plnenie predmetu zmluvy.
5. Poskytovateľ sa zaväzuje bezodkladne písomne informovať Objednávateľa o každom prípadnom zdržaní, či iných skutočnostiach, ktoré by mohli ohroziť včasné a riadne plnenie poskytovaných služieb.
6. Poskytovateľ je povinný podľa potreby a na výslovnú žiadosť Objednávateľa zúčastňovať sa na rokovaniach súvisiacich s plnením predmetu zmluvy a pravidelne informovať Objednávateľa o priebehu plnenia predmetu zmluvy. Zmluvné strany sa dohodli, že od pokynov Objednávateľa sa môže Poskytovateľ odchýliť len ak je to naliehavo nevyhnutné v záujme Objednávateľa a Poskytovateľ nemôže včas dostať jeho súhlas. Poskytovateľ je však povinný o takomto postupe Objednávateľa bez zbytočného odkladu telefonicky informovať a následne do troch pracovných dní túto informáciu listinne doplniť.
7. Poskytovateľ je povinný strpieť dohľad nad realizáciou predmetu zmluvy zo strany Objednávateľa. Objednávateľ bude realizovať dohľad prostredníctvom ním poverenej osoby.
8. Poskytovateľ sa zaväzuje konať tak, aby nedošlo k neoprávnenému zásahu do práv tretích osôb; ak by poskytovaním služieb alebo pri plnení predmetu zmluvy došlo k neoprávnenému zásahu do práv tretích osôb, jedná sa o zodpovednosť Poskytovateľa a Poskytovateľ sa zaväzuje bezodkladne odstrániť neoprávnený zásah. Objednávateľ má voči Poskytovateľovi nárok na náhradu škody vzniknutej konaním Poskytovateľa.
9. Poskytovateľ zodpovedá za kvalitatívne a kvantitatívne vady poskytnutých služieb.
10. Poskytovateľ sa zaväzuje byť riadne zapísaný v registri partnerov verejného sektora po dobu trvania tejto zmluvy, ak mu taká povinnosť vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**zákon o registri partnerov verejného sektora**“). Poskytovateľ sa zaväzuje zabezpečiť, aby jeho subdodávatelia v zmysle § 2 ods. 1 písm. a) siedmy bod zákona o registri partnerov verejného sektora boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo zákona o registri partnerov verejného sektora. Poskytovateľ je povinný na požiadanie Objednávateľa bezodkladne predložiť všetky zmluvy so subdodávateľmi.

Článok IV

Povinnosti a zodpovednosť Objednávateľa

1. Objednávateľ je povinný poskytnúť Poskytovateľovi včas všetku potrebnú súčinnosť pri plnení predmetu zmluvy, najmä poskytnúť Poskytovateľovi na požiadanie všetky podklady, ktoré sú podľa Poskytovateľa nevyhnutné pre plnenie predmetu zmluvy.
2. Objednávateľ zodpovedá za správnosť a úplnosť ním poskytnutých podkladov. S poskytnutými podkladmi Poskytovateľ nie je oprávnený nakladať inak ako na účely plnenia predmetu zmluvy, najmä ich sprístupniť tretím osobám a to ani po zániku, resp. zrušení tejto zmluvy. Po pominutí účelu ich držania je Poskytovateľ povinný ich vrátiť Objednávateľovi, najneskôr však do 10 dní po zániku, resp. zrušení tejto zmluvy.
3. Objednávateľ sa zaväzuje doručiť Poskytovateľovi včas všetky nevyhnutné a potrebné pokyny súvisiace s realizovaním predmetu zmluvy, t. j. poskytovaním služieb tak, aby Poskytovateľovi umožnil včasné a riadne plnenie jeho povinností v zmysle tejto zmluvy.
4. Objednávateľ nezodpovedá za škodu, ktorá vznikne pri poskytovaní služieb alebo pri plnení iných povinností v súvislosti s touto zmluvou.
5. Objednávateľ sa zaväzuje riadne a včas poskytnuté služby prevziať a zaplatiť zaň dohodnutú cenu, v zmysle článku VII odsek 1. tejto zmluvy.
6. V čase uzatvorenia tejto zmluvy zmluvné strany predpokladajú v súvislosti s plnením predmetu zmluvy spracúvanie osobných údajov Poskytovateľom v mene Objednávateľa. Zmluvné strany sa zaväzujú pred začatím spracúvania osobných údajov Poskytovateľom v mene Objednávateľa uzatvoriť zmluvu o poverení spracúvania osobných údajov, a to najneskôr v deň začatia spracúvania osobných údajov Poskytovateľom ako sprostredkovateľom.

Článok V

Súčinnosť zmluvných strán

1. Na účel včasného a riadneho plnenia povinností, rovnako aj na účel dodržiavania zodpovedajúcich práv vyplývajúcich pre Poskytovateľa i Objednávateľa z tejto zmluvy, zmluvné strany sa zaväzujú vo vzájomnom vzťahu k informačnej povinnosti o skutočnostiach súvisiacich s predmetom tejto zmluvy, najmä o právnych skutočnostiach spôsobujúcich vznik, zmenu alebo zánik práv a povinností.

Článok VI

Licencie

1. Predmetom licencie je dielo, ktoré je poskytované ako časť v rámci poskytovaných služieb bližšie špecifikovaných v Prílohe č. 1 Opis predmetu zákazky.
2. Poskytovateľ vyhlasuje, že ku dňu dodania diela alebo jeho časti Objednávateľovi, je oprávnený udeliť Objednávateľovi licenciu a ostatné oprávnenia na používanie v rozsahu dohodnutom v tejto zmluve.
3. Poskytovateľ poskytuje Objednávateľovi k predmetu licencie výhradnú licenciu, a to územne neobmedzenú, na dobu trvania majetkových práv k predmetu licencie.
4. Licencia je poskytnutá pre všetky spôsoby použitia.
5. Zmluvné  strany  sa  dohodli,  že Poskytovateľ udeľuje Objednávateľovi licenciu bezodplatne, teda Poskytovateľ nemá voči Objednávateľovi nárok na žiadnu odmenu za udelenie licencie, a to ani v budúcnosti.
6. Poskytovateľ vyhlasuje, že disponuje všetkými právami vyplývajúcimi z duševného vlastníctva k poskytnutiu vyššie uvedenej licencie, vrátane všetkých práv uvedených v tomto článku.
7. Poskytovateľ sa zaväzuje, že ním vytvorené dielo podľa tejto zmluvy nebude zaťažené autorským právom tretej osoby, bude bez právnych vád. V prípade zistenia právnych vád je Poskytovateľ povinný bezodkladne upraviť dielo tak, aby nenarušovalo práva tretích osôb. Dielo musí rešpektovať platné právne predpisy, a to najmä predpisy o ochrane osobnosti, ochrane osobných údajov, práva duševného vlastníctva, práva priemyselného vlastníctva a ďalšie práva tretích osôb garantované Ústavou a zákonmi Slovenskej republiky. V prípade porušenia tejto povinnosti nesie plnú zodpovednosť za nároky tretích osôb, ako aj príslušných orgánov Poskytovateľ.
8. Objednávateľ je oprávnený upraviť pôvodné dielo alebo použiť niektorú jeho časť na vytvorenie ďalšieho diela, pričom Objednávateľ touto úpravou nezníži kvalitu diela a nepoškodí dobré meno Poskytovateľa.
9. Objednávateľ je oprávnený udeliť tretej osobe súhlas na použitie diela v rozsahu udelenej licencie (ďalej len "sublicencia") len s predchádzajúcim písomným súhlasom Poskytovateľa.
10. Objednávateľ je oprávnený udelenú licenciu zmluvou postúpiť na tretiu osobu len s predchádzajúcim písomným súhlasom Poskytovateľa. O postúpení licencie a o osobe postupníka je Objednávateľ povinný informovať Poskytovateľa bez zbytočného odkladu.

Článok VII

Cena a platobné podmienky

1. Zmluvné strany sa dohodli na celkovej cene za kompletné poskytnutie služieb podľa tejto zmluvy vo výške ..............,-EUR bez DPH (slovom: ..........................). Ak je Poskytovateľ osobou registrovanou pre daň z pridanej hodnoty, k cene podľa prvej vety tohto odseku bude pripočítaná 20 % DPH vo výške ......................... EUR a celková cena za poskytnutie služieb bude ............................ EUR vrátane DPH (slovom: ...................... eur). Pre vylúčenie pochybností platí, že pokiaľ Poskytovateľ v čase uzavretia tejto zmluvy nebol osobou registrovanou pre daň z pridanej hodnoty, nie je oprávnený k cene podľa prvej vety tohto odseku neskôr navyše účtovať DPH a cena podľa prvej vety tohto odseku je v takomto prípade považovaná za cenu konečnú vrátane DPH.
2. Cena uvedená v odseku 1 tohto článku zmluvy je dohodnutá ako maximálna a konečná a zahŕňa všetky náklady Poskytovateľa nevyhnutne vynaložené v súvislosti s poskytovaním služieb podľa tejto zmluvy, vrátane tých, ktoré nie sú konkrétne uvedené v tejto zmluve.
3. Zmluvné strany sa dohodli, že Poskytovateľ je po splnení svojich záväzkov oprávnený vystaviť jednu (1) faktúru na cenu za poskytnuté služby, a to nasledovne
	1. na cenu vo výške ................... EUR bez DPH (slovom: ............... eur), .................... EUR s DPH (slovom: ............... eur) po poskytnutí služieb uvedených v článku II odsek 4. písm. a) tejto zmluvy.
4. Faktúra musí obsahovať všetky náležitosti daňového a účtovného dokladu podľa ustanovenia § 10 zákona č. 431/2002 Z. z. o účtovníctve v znení neskorších predpisov, náležitosti daňového dokladu podľa ustanovenia § 74 zákona č. 222/2004 Z. z. o dani z pridanej hodnoty v znení neskorších predpisov. Povinnou prílohou faktúry je aj Preberací protokol o odovzdaní a prevzatí služieb podpísaný oboma zmluvnými stranami. Ak faktúra nebude obsahovať náležitosti účtovného a daňového dokladu alebo ak nebude po stránke vecnej alebo formálnej správne vystavená, Objednávateľ ju vráti Poskytovateľovi na doplnenie alebo prepracovanie a nová lehota splatnosti začne plynúť dňom doručenia správne vyplnenej alebo prepracovanej faktúry Objednávateľovi. Prílohou faktúry musí byť podpísaný preberací protokol o odovzdaní a prevzatí služieb.
5. Poskytovateľ doručí vystavenú faktúru objednávateľovi prostredníctvom ústredného portálu verejnej správy elektronickou formou alebo v elektronickej podobe na adresu: fakturacia@mirri.gov.sk.
6. Zmluvné strany sa dohodli, že splatnosť faktúry je 60 dní odo dňa jej doručenia Objednávateľovi.
7. Objednávateľ neposkytuje preddavok ani zálohovú platbu na cenu za poskytnuté služby podľa odseku 1 tohto článku zmluvy.

Článok VIII

Sankcie a zodpovednosť za škodu

1. Poskytovateľ má voči Objednávateľovi nárok na zaplatenie úroku z omeškania z neuhradenej fakturovanej sumy alebo jej časti podľa tejto zmluvy vo výške určenej podľa Obchodného zákonníka a nariadenia vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka v znení nariadenia vlády Slovenskej republiky č. 303/2014 Z. z.
2. V prípade porušenia povinností Poskytovateľa spôsobujúcich omeškanie s poskytovaním služieb riadne a včas, vzniká Objednávateľovi nárok voči Poskytovateľovi na zmluvnú pokutu vo výške 0,5 % z celkovej ceny za každý aj začatý deň omeškania a za každý prípad porušenia povinnosti. Zaplatením zmluvnej pokuty nie je dotknutý nárok Objednávateľa na náhradu škody, pričom zmluvná pokuta sa nezapočítava na úhradu škody, ktorá by Objednávateľovi vznikla porušením rovnakých povinností Poskytovateľa.
3. Zmluvné strany nebudú v omeškaní, ak svoj záväzok podľa tejto zmluvy nemohli riadne a včas splniť pre okolnosti vylučujúce zodpovednosť podľa § 374 Obchodného zákonníka. Lehoty pre plnenia alebo činnosti zmluvných strán podľa tejto zmluvy sa predĺžia o dobu zodpovedajúcu dobe trvania takýchto skutočností.

1. Zmluvná pokuta a/alebo náhrada škody podľa ustanovení tohto článku zmluvy je splatná do 30 (slovom: tridsiatich) kalendárnych dní odo dňa doručenia písomnej výzvy na jej zaplatenie.

Článok IX

Subdodávatelia

1. Poskytovateľ je oprávnený poskytnúť predmet zmluvy počas jej trvania výlučne len prostredníctvom subdodávateľov, ktorých zoznam je uvedený v Prílohe č. 4 k tejto zmluve. V prípade, ak bude mať počas plnenia tejto zmluvy Poskytovateľ záujem uzavrieť zmluvu so subdodávateľom, ktorý sa bude podieľať na realizácii predmetu zmluvy, je povinný dodržať nasledovné pravidlá:
* Každý subdodávateľ musí spĺňať podmienky týkajúce sa osobného postavenia podľa § 32 ods. 1 písm. e) a f) zákona o verejnom obstarávaní a nesmú u neho existovať dôvody na vylúčenie podľa § 40 ods. 6 písm. a) až g) a ods. 7 a 8 zákona o verejnom obstarávaní.
1. V prípade, ak sú splnené podmienky podľa § 2 zákona o registri partnerov verejného sektora, subdodávateľ má povinnosť byť zapísaný v registri partnerov verejného sektora. Nesplnenie tejto povinnosti alebo výmaz subdodávateľa z registra partnerov verejného sektora môže mať za následok odstúpenie od tejto zmluvy podľa § 19 ods. 3 zákona o verejnom obstarávaní.
2. Každý subdodávateľ musí byť schopný realizovať príslušnú časť predmetu zmluvy v rovnakej kvalite ako Poskytovateľ. Identifikáciu subdodávateľa spolu s čestným vyhlásením Poskytovateľa, že tento subdodávateľ spĺňa podmienky podľa ods. 1 musí Poskytovateľ predložiť Objednávateľovi najneskôr tri (3) pracovné dni pred začatím plnenia plánovanej subdodávky subdodávateľom. Objednávateľ má právo odmietnuť podiel na realizácii plnenia predmetu Dohody subdodávateľom, ak nie sú splnené podmienky uvedené v tomto odseku.
3. V prípade, ak vznikne v priebehu trvania zmluvy povinnosť subdodávateľa zapísať sa do registra partnerov verejného sektora podľa § 2 zákona o registri partnerov verejného sektora, je Poskytovateľ povinný písomne oznámiť túto skutočnosť Objednávateľovi.
4. V prípade zmeny subdodávateľa musí nový subdodávateľ spĺňať povinnosti uvedené v ods. 1 tohto článku. Poskytovateľ je povinný overiť splnenie týchto povinností vo vzťahu k novému subdodávateľovi pričom nesplnenie tejto povinnosti Poskytovateľa môže mať za následok odstúpenie od zmluvy zo strany Objednávateľa.

Článok X

Doručovanie a komunikácia

1. Zmluvné strany sa zaväzujú vzájomne spolupracovať a poskytovať si všetky informácie potrebné pre realizáciu predmetu tejto zmluvy.
2. Bežná komunikácia medzi zmluvnými stranami bude prebiehať prostredníctvom kontaktných osôb, ktorými na strane Poskytovateľa je ..........................., t.č.: ....., email: ...... a na strane Objednávateľa je ..........................., t.č.: ....., email: ......@mirri.gov.sk.
3. Všetky oznámenia a písomnosti medzi zmluvnými stranami, týkajúce sa realizácie predmetu zmluvy vrátane odstúpenia od zmluvy výpovede zmluvy musia byť vykonané v písomnej podobe a druhej zmluvnej strane doručené buď osobne (v prípade doručovania Objednávateľovi do podateľne Objednávateľa) alebo doporučeným listom na adresu uvedenú v záhlaví zmluvy alebo do elektronickej schránky v zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov (ďalej len „**zákon o e-Governmente**“), ak sa zmluvné strany nedohodnú inak.
4. Za doručenie písomnej poštovej zásielky podľa odseku 3 tohto článku zmluvy sa považuje aj vrátenie tejto zásielky s vyznačením pošty: „neprevzal v odbernej lehote“, alebo vrátenie poštovej zásielky s vyznačením pošty: „adresát neznámy“. V prípade oznámenia, výpovede alebo odstúpenia doručeného osobne, sa tieto považujú za doručené dňom osobného doručenia (v prípade doručovania Objednávateľovi do podateľne Objednávateľa), a to aj v prípade ak adresát odmietne oznámenie, výpoveď alebo odstúpenie prevziať. Podanie urobené prostredníctvom elektronickej schránky v zmysle zákona o e-Governmente sa považuje za doručené v súlade s podmienkami tohto zákona.
5. V prípade zmeny názvu, sídla, korešpondenčnej adresy, e-mailových adries, štatutárnych orgánov oprávnených zástupcov, bankového spojenia a čísla účtu, oprávnených osôb, kontaktných osôb zmluvná strana, ktorej sa niektorá z týchto zmien týka, písomne oznámi druhej zmluvnej strane túto skutočnosť, a to bez zbytočného odkladu.

Článok XI

Dôverné informácie a zachovávanie mlčanlivosti

1. Zmluvné strany sú povinné zachovávať mlčanlivosť o všetkých skutočnostiach a informáciách, o ktorých sa dozvedeli pri plnení predmetu zmluvy a o získaných dôverných informáciách spôsobom obvyklým pre utajovanie takýchto informácií, ak nie je výslovne dohodnuté inak. Poskytovateľ je povinný všetky osoby, ktoré sa podieľajú na jeho činnosti spojenej s poskytovaním služieb Objednávateľovi, poučiť o rozsahu ich zmluvnej i zákonnej povinnosti zachovávať mlčanlivosť a možných následkoch ich porušenia.
2. Za dôverné informácie sa považujú všetky a akékoľvek údaje, dáta, podklady, poznatky, dokumenty alebo akékoľvek iné informácie, bez ohľadu na formu ich zachytenia:

a) ktoré sa týkajú zmluvnej strany, najmä informácie o jej činnosti, štruktúre, hospodárskych výsledkoch, všetky zmluvy, finančné, štatistické a účtovné informácie, informácie o jej majetku, aktívach a pasívach, pohľadávkach a záväzkoch, informácie o jej technickom a programovom vybavení, know-how, hodnotiace štúdie a správy, stratégie a plány, interné predpisy, smernice, informácie týkajúce sa predmetov chránených právom priemyselného alebo iného duševného vlastníctva a všetky ďalšie informácie o zmluvnej strane;

b) pre ktoré je stanovený všeobecne záväznými právnymi predpismi Slovenskej republiky osobitný režim nakladania (najmä obchodné tajomstvo, bankové tajomstvo, daňové tajomstvo, telekomunikačné tajomstvo, osobné údaje, utajované skutočnosti) (ďalej len „dôverné informácie“).

1. Dôverné informácie poskytnuté, odovzdané, oznámené, sprístupnené a/alebo akýmkoľvek iným spôsobom získané jednou zmluvnou stranou od druhej zmluvnej strany na základe a/alebo v akejkoľvek súvislosti so zmluvou môžu byť použité výhradne na účely plnenia predmetu zmluvy a v súlade so všeobecne záväznými právnymi predpismi platnými v Slovenskej republike, ktoré upravujú nakladanie s takýmito údajmi. Zmluvné strany sa zaväzujú dôverné informácie ako aj všetky informácie poskytnuté, odovzdané, oznámené, sprístupnené a/alebo akýmkoľvek iným spôsobom získané zmluvnými stranami na základe zmluvy a/alebo v akejkoľvek súvislosti so zmluvou udržiavať v tajnosti, zachovávať o nich mlčanlivosť a chrániť ich pred zneužitím, poškodením, zničením, znehodnotením, stratou a odcudzením. Zmluvná strana nie je oprávnená bez predchádzajúceho písomného súhlasu druhej zmluvnej strany dôverné informácie poskytnúť, odovzdať, oznámiť, sprístupniť, zverejniť, publikovať, rozširovať, vyzradiť ani použiť inak než na účely plnenia predmetu zmluvy, a to ani po ukončení platnosti a účinnosti zmluvy, s výnimkou prípadu ich poskytnutia /odovzdania /oznámenia/ sprístupnenia v súlade so všeobecne záväznými právnymi predpismi platnými v Slovenskej republike.
2. Povinnosť zmluvných strán zachovávať mlčanlivosť o dôverných informáciách sa nevzťahuje na informácie, ktoré:

a) boli zverejnené už pred podpisom zmluvy, čo musí byť preukázateľné na základe poskytnutých podkladov, ktoré túto skutočnosť dokazujú;

b) sa stanú všeobecne a verejne dostupné po podpise zmluvy z iného dôvodu ako z dôvodu porušenia povinností podľa zmluvy, čo musí byť preukázateľné na základe poskytnutých podkladov, ktoré túto skutočnosť dokazujú;

c) majú byť sprístupnené na základe povinnosti stanovenej zákonom, rozhodnutím súdu, prokuratúry alebo iného oprávneného orgánu verejnej moci,

d) boli vyvinuté zmluvnou stranou nezávisle na informáciách získaných od druhej zmluvnej strany, získané zmluvnou stranou od tretej strany, ktorá ich legitímne získala alebo vyvinula, a ktorá nemá žiadnu povinnosť, ktorá by obmedzovala ich zverejňovanie.

1. Povinnosť mlčanlivosti Poskytovateľa a osôb, ktoré sa podieľajú na jeho činnosti spojenej s poskytovaním služieb Objednávateľovi, trvá aj po skončení zmluvného vzťahu založeného touto zmluvou.

Článok XII

Doba trvania zmluvy

1. Zmluva sa uzatvára na dobu určitú, a to do dňa splnenia záväzkov zmluvných strán vyplývajúcich zo zmluvy s výnimkou tých ustanovení a záväzkov, z ktorých povahy vyplýva, že majú účinky aj po uplynutí platnosti zmluvy.
2. Pred uplynutím doby podľa odseku 1 tohto článku môžu zmluvné strany ukončiť zmluvu:
3. písomnou dohodou,
4. písomnou výpoveďou alebo
5. písomným odstúpením.
6. Zmluvu možno ukončiť písomnou výpoveďou ktorejkoľvek zmluvnej strany, kedykoľvek aj bez udania dôvodu s 30 dňovou výpovednou lehotou, ktorá začne plynúť prvým dňom nasledujúcim po dni, v ktorom bola doručená písomná výpoveď druhej zmluvnej strane.
7. Od tejto zmluvy je možné odstúpiť v prípadoch uvedených v zákone alebo v tejto zmluve. Porušením zmluvy podstatným spôsobom sa rozumie okrem iného:
8. ak je konanie Poskytovateľ preukázateľne v rozpore s pokynmi Objednávateľa a účelom sledovaným zmluvou,
9. ak Poskytovateľ svojim konaním poškodzuje dobré meno Objednávateľa pred tretími osobami,
10. ak Poskytovateľ neposkytne plnenie Objednávateľovi riadne a včas podľa podmienok dohodnutých v Zmluve,
11. ak Poskytovateľ vyúčtuje vyššiu cenu za poskytnuté služby ako je dohodnutá,
12. nedodržanie záväzku Poskytovateľa poskytnúť služby dohodnutým spôsobom, v dohodnutom množstve, kvalite, mieste, alebo
13. prípad akéhokoľvek iného porušenia povinností Poskytovateľa podľa tejto Zmluvy.
14. Objednávateľ je oprávnený odstúpiť od zmluvy, ak je Poskytovateľ v omeškaní s plnením si ktorejkoľvek zo svojich povinností podľa tejto zmluvy aj po poskytnutí dodatočnej primeranej lehoty a omeškanie nie je spôsobené konaním Objednávateľa.
15. Poskytovateľ je oprávnený odstúpiť od tejto zmluvy, ak Objednávateľ poruší svoje povinnosti podľa tejto zmluvy podstatným spôsobom, pričom porušením povinností Objednávateľa podstatným spôsobom sa rozumie neposkytnutie nevyhnutne potrebnej súčinnosti Objednávateľom pri poskytovaní služieb alebo omeškanie s platením ceny za poskytnuté služby.
16. Odstúpenie od zmluvy je potrebné urobiť písomne, uviesť v ňom dôvod odstúpenia a doručiť druhej zmluvnej strane, inak je neplatné. Odstúpenie od zmluvy je účinné dňom nasledujúcim po dni doručenia druhej zmluvnej strane.
17. Právo na odstúpenie od zmluvy podľa tohto článku nevznikne, pokiaľ povinná strana preukáže, že porušenie povinnosti bolo spôsobené okolnosťami vylučujúcimi zodpovednosť podľa § 374 Obchodného zákonníka.
18. Objednávateľ je oprávnený odstúpiť od zmluvy v prípade, ak výsledkom kontroly verejného obstarávania vykonanej Národným kontrolórom pre Dunajský nadnárodný program, ktorým je Ministerstvo investícií, regionálneho rozvoja a informatizácie Slovenskej republiky - Sekcia OP TP a iných finančných mechanizmov - Odbor implementácie projektov OP TP, bude záporné stanovisko ohľadom výdavkov spojených s plnením predmetu zmluvy. Poskytovateľ berie na vedomie, že neoprávnené výdavky nebudú refundované programom Dunajský nadnárodný program.
19. Plnenie predmetu zmluvy Poskytovateľom nastane až po obdržaní správy administratívnej finančnej kontroly verejného obstarávania bez identifikovanej korekcie Objednávateľom.

Článok XIII

Osobitné ustanovenia

1. Poskytovateľ berie na vedomie, že predmet zmluvy bude hradený z európskych štrukturálnych a investičných fondov a bude predmetom administratívnej kontroly procesu verejného obstarávania zo strany príslušného Riadiaceho orgánu alebo Sprostredkovateľského orgánu pod Riadiacim orgánom alebo príslušným národným kontrolórom pre slovenských partnerov.
2. Poskytovateľ sa zaväzuje strpieť výkon kontroly/auditu súvisiaceho s poskytovaním služieb kedykoľvek počas trvania príslušného projektu „Danube Strategy Point – A Secretariat for the Danube Region“, v ktorom Objednávateľ je prijímateľom nenávratného finančného príspevku za účelom financovania predmetu zmluvy, a to zo strany oprávnených osôb na výkon kontroly/auditu v zmysle príslušných právnych predpisov Slovenskej republiky a Európskej únie, najmä zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov a príslušnej Zmluvy o nenávratnom finančnom príspevku a jej príloh vrátane Všeobecných zmluvných podmienok pre také zmluvy a poskytnúť týmto orgánom riadne a včas všetku potrebnú súčinnosť. Porušenie tejto povinnosti Poskytovateľa je podstatným porušením tejto zmluvy, ktoré oprávňuje Objednávateľa od tejto zmluvy odstúpiť. Osobami oprávnenými na výkon kontroly/auditu sú najmä:
3. Ministerstvo investícií, regionálneho rozvoja a informatizácie Slovenskej republiky a ním poverené osoby,
4. Najvyšší kontrolný úrad Slovenskej republiky, Úrad vládneho auditu, Certifikačný orgán a nimi poverené osoby,
5. Orgán auditu, jeho spolupracujúce orgány a osoby poverené na výkon kontroly/auditu,
6. Splnomocnení zástupcovia Európskej Komisie a Európskeho dvora audítorov,
7. Osoby prizvané orgánmi uvedenými v písmenách a) až d) v súlade s príslušnými právnymi predpismi Slovenskej republiky a právnymi aktmi Európskej únie.
8. Poskytovateľ sa zaväzuje uchovávať všetku dokumentáciu v origináli z predmetného zmluvného vzťahu po dobu desiatich (10) rokov od nadobudnutia účinnosti tejto zmluvy.

Článok XIV

Osobitné protikorupčné ustanovenia

1. Pri plnení tejto zmluvy sa Poskytovateľ zaväzuje dodržiavať platné právne predpisy vzťahujúce sa ku korupcii a korupčnému správaniu.
2. Poskytovateľ podpisom tejto zmluvy vyhlasuje, že:
3. pozná znaky korupcie a korupčného správania,
4. zdrží sa akejkoľvek formy korupcie a korupčného správania v súvislosti s plnením záväzkov vyplývajúcich z tejto zmluvy,
5. poskytne súčinnosť v prípade posudzovania podozrenia z korupcie alebo korupčného správania,
6. zdrží sa akýchkoľvek foriem korupcie súvisiacich s plnením predmetu zmluvy alebo záväzkov vyplývajúcich z tejto zmluvy, ktorú plánuje, alebo ktorú už uzavrel s objednávateľom,
7. bezodkladne oznámi objednávateľovi akékoľvek podozrenie z korupcie a poskytne súčinnosť pri preskúmavaní tohto oznámenia,
8. nie je v konflikte záujmov vo vzťahu k zamestnancom objednávateľa, ktorý by mohol ovplyvniť realizáciu predmetu zmluvy s Objednávateľom.
9. Poskytovateľsa podpisom tejto zmluvy zaväzuje predchádzať korupcii v súvislosti s príslušnou transakciou, projektom, činnosťou alebo vzťahom vyplývajúcich z tejto zmluvy, a to v zmysle Prílohy č. 3 – Protikorupčná doložka, ktorá je neoddeliteľnou súčasťou tejto zmluvy.
10. Túto zmluvu je možné ukončiť aj z dôvodov uvedených v Prílohe č. 3 – Protikorupčná doložka tejto zmluvy.

Článok XV

Záverečné ustanovenia

1. Právne vzťahy zmluvných strán touto zmluvou neupravené sa riadia príslušnými ustanoveniami Obchodného zákonníka, Autorského zákona, ako aj ďalšími príslušnými právnymi predpismi platnými a účinnými v Slovenskej republike.
2. Zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky.
3. Zmluvu je možné meniť alebo dopĺňať iba písomnými a číslovanými dodatkami podpísanými obidvoma zmluvnými stranami. Dodatky k tejto zmluve nadobúdajú platnosť dňom podpisu zmluvnými stranami a účinnosť dňom nasledujúcim po ich zverejnení v Centrálnom registri zmlúv vedenom Úradom vlády Slovenskej republiky.
4. Zmluvné strany sa zaväzujú, že akékoľvek spory týkajúce sa tejto zmluvy budú prednostne riešiť mimosúdnou cestou. Na riešenie sporov sú príslušné všeobecné súdy v Slovenskej republike.
5. V prípade, ak je alebo sa stane niektoré ustanovenie tejto zmluvy neplatné, neúčinné alebo nevykonateľné, nebude tým dotknutá platnosť, účinnosť a vykonateľnosť ostatného obsahu zmluvy. Zmluvné strany sú si povinné poskytnúť vzájomnú súčinnosť k tomu, aby boli neplatné, neúčinné alebo nevykonateľné ustanovenia nahradené takými ustanoveniami platnými, účinnými a vykonateľnými, ktoré v najvyššej možnej miere zachovajú ekonomický účel zamýšľaný neplatnými, neúčinnými alebo nevykonateľnými ustanoveniami. To isté platí aj pre prípad zmluvnej medzery.
6. Zmluvné strany svojimi podpismi na zmluve potvrdzujú, že sú spôsobilé na právne úkony, ich vôľa vyjadrená v tejto zmluve je určitá, slobodná a vážna, nekonajú v tiesni, ani za nápadne nevýhodných podmienok a ich zmluvná voľnosť nebola obmedzená.
7. Zmluva je vyhotovená v piatich (5) rovnopisoch v slovenskom jazyku, pričom Objednávateľ obdrží štyri (4) rovnopisy a Poskytovateľ obdrží jeden (1) rovnopis.
8. Neoddeliteľnou súčasťou tejto zmluvy sú:

Príloha č. 1 Opis predmetu zákazky

Príloha č. 2 Preberací protokol

Príloha č. 3 Protikorupčná doložka

Príloha č. 4 Zoznam subdodávateľov

|  |  |
| --- | --- |
| V Bratislave, dňa: .................**Za Objednávateľa:**.............................................................Mgr.Art.Veronika Remišová, ArtD., MA podpredsedníčka vlády a ministerka investícií, regionálneho rozvoja a informatizácie Slovenskej republiky | V ............................, dňa: .................**Za Poskytovateľa:**................................................................Menofunkcia |